**Ministru kabineta rīkojuma projekta “Par apropriācijas pārdali” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts “Par apropriācijas pārdali” (turpmāk – rīkojuma projekts) izstrādāts, lai klīniskās universitātes slimnīcas veiktu norēķinus par iepriekšējā periodā sniegtajiem pakalpojumiem un iegādātajām precēm, kā arī nodrošinātu nepārtrauktu terciāro veselības aprūpes pakalpojumu sniegšanu pacientiem un slimnīcu stabilu finanšu situāciju. Saskaņā ar Ministru kabineta 2010.gada 7.aprīļa noteikumu Nr.300 „Ministru kabineta kārtības rullis” 58.punktu pēc Veselības ministrijas iniciatīvas.Likuma par budžetu un finanšu vadību 9.panta 15.daļa nosaka, ka Finanšu ministram ir tiesības veikt apropriācijas pārdali starp ministrijām un citām centrālajām valsts iestādēm, tai skaitā funkciju pārdales vai strukturālo reformu gadījumos, ja ir pieņemts Ministru kabineta lēmums un Saeima ar atsevišķu lēmumu piekritusi šādai pārdalei. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sabiedrība ar ierobežotu atbildību "Rīgas Austrumu klīniskā universitātes slimnīca" (turpmāk – RAKUS) un valsts sabiedrība ar ierobežotu atbildību "Paula Stradiņa klīniskā universitātes slimnīca" (turpmāk – PSKUS) ir lielākās Latvijas kapitālsabiedrības, kurās Veselības ministrija ir valsts kapitāla daļu turētāja. Rīkojuma projekts ir sagatavots ar mērķi nodrošināt papildus finansējuma piešķiršanu RAKUS un PSKUS, lai uzlabotu maksātspējas rādītājus, nodrošinātu pozitīvu naudas plūsmu un pietiekošus apgrozāmos līdzekļus, kas nepieciešami sekmīgai operatīvajai darbībai 2017.gadā un turpmāk.**1)** RAKUS ir lielākā un stratēģiski nozīmīgākā daudzprofilu ārstniecības iestāde Latvijā (ārstējas aptuveni 30 % no visiem valsts stacionētajiem pacientiem), kas nodrošina daudzpusīgu diagnostiku un ārstēšanu, veic zinātniski pētniecisko darbu, inovāciju attīstīšanu un jauno speciālistu apmācību. Kopumā piecos slimnīcas stacionāros – „Gaiļezers”, „Biķernieki”, „Latvijas Onkoloģijas centrs”, „Latvijas Infektoloģijas centrs”, „Tuberkulozes un plaušu slimību centrs” un Patoloģijas centrā – strādā 4 373 darbinieku un RAKUS ir viens no lielākajiem darba devējiem un nodokļu maksātājiem valstī.RAKUS pašreizējo finanšu stāvokli un problēmas raksturo divi būtiski aspekti: 1. vairāku gadu garumā uzkrātās saistības, kas nav samazināmas strauji un īsā laikā, vienlaikus domājot par RAKUS attīstību (pakalpojumu apjoma pieaugums, ieviešot jaunas metodes pacientu ārstēšanā utt.);
2. nepietiekami nofinansēta augsti specializētā un komplicētā ārstēšana, ko veic RAKUS, kā rezultātā RAKUS kavēto īstermiņa kreditoru maksājumu apmērs, galvenokārt par medikamentiem, medicīnas precēm un medicīnas iekārtu apkalpošanu, kuriem ir iestājies apmaksas termiņš 2017. gada 1. septembrī, ir 8 305 885 EUR. Jāņem vērā, ka Nacionālais veselības dienests (turpmāk – NVD) savā līgumā par stacionāro veselības aprūpes pakalpojumu sniegšanu ir veicis 3,6 milj. EUR avansa maksājumu 2017.gada pirmajā ceturksnī, kas nozīmē, ka gada beigās kavēto maksājumu apmērs var sasniegt būtiskus apmērus – vismaz 11 miljonus EUR.

Attiecībā uz saistību rašanās iemesliem, jāatzīmē, ka RAKUS izveidošanas process ar atsevišķu, no veselības aprūpes organizēšanas viedokļa pareiza, tomēr dažādā finanšu situācijā esošu 7 iestāžu apvienošanu gandrīz 10 gadu garumā ir radījis virkni problēmu, kuras RAKUS sekmīgi nav izdevies atrisināt. Jāatzīmē, ka ārstniecības iestāžu apvienošanai, pacientu plūsmu sakārtošanai sākotnēji ir nepieciešami finanšu ieguldījumi, ko nav veicinājis kopējais finansējuma apmērs veselības nozarei un tieši noteikti universitāšu slimnīcu finansēšanas principi.2016. gadā RAKUS sniedza veselības aprūpes pakalpojumus 70 928 stacionāri ārstētiem pacientiem un nodrošināja 478 239 ambulatoros izmeklējumus/epizodes, bet saistībā ar ārstēto pacientu diagnožu smagumu un dārgajām ārstēšanās izmaksām specifiskajās struktūrvienībās slimnīca cieš zaudējumus, kurus nenosedz pārējie sniegtie pakalpojumi, kas pēc struktūras un izmaksām būtu salīdzināmi ar citu reģionālo slimnīcu sniegtajiem pakalpojumiem. Bez tam, RAKUS tiek sniegta palīdzība jau nākamajā aprūpes līmenī pacientiem ar sarežģītiem saslimšanu gadījumiem no reģioniem. Tā piemēram toksikoloģijas (smagas saindēšanās ar dažādām vielām) pacienta ārstēšanas faktiskie vidējie izdevumi ir par 1 039 EUR lielāki nekā valsts tarifs, bet politraumu ārstēšanas izmaksas pārsniedz valsts tarifu par 10 576 EUR par gadījumu. Šādi komplicēti ārstniecības pakalpojumi, kam nepieciešams specializēts aprīkojums, tehnoloģijas, medicīniskais personāls, noteikts pakalpojumu apjoms un pieredze, kas Latvijas apstākļos tiek nodrošināti trīs universitātes slimnīcās, būtu jānodala, precīzi jādefinē un jāfinansē pēc citiem sarežģītībai atbilstošiem samaksas principiem. Pēc NVD aprēķiniem, šāda līmeņa pacienti no slimnīcā ārstētajiem pacientiem sastāda gandrīz 40 % no kopējā pacientu skaita. 2017. gadā, NVD noteiktā terciāro pacientu apmaksas līguma summa ir par 10 803 451 EUR mazāka, nekā Slimnīcas aprēķinātās faktiskās izmaksas (pēc 2016. gada datiem). Faktiskās izmaksas ir par 29% lielākas kā NVD līgumā noteiktās.Lai segtu iepriekšējos periodos uzkrātās saistības un tādējādi uzlabotu maksātspējas rādītājus, nodrošinātu pozitīvu naudas plūsmu un pietiekošus apgrozāmos līdzekļus, kas nepieciešami sekmīgai operatīvajai darbībai (norēķinu veikšanai par iepriekšējā periodā sniegtajiem pakalpojumiem un iegādātajām precēm, lai nodrošinātu nepārtrauktu terciāro veselības aprūpes pakalpojumu sniegšanu pacientiem un slimnīcu stabilu finanšu situāciju, pakalpojuma pieejamības nodrošināšanai un pacienta apkalpošanas kvalitātes uzlabošanai), RAKUS nepieciešami papildus ieguldījumi vismaz **11 miljonu EUR apmērā**.Saņemot līdzekļus uzkrāto saistību segšanai, RAKUS var sasniegt izvirzītos mērķus – kvalificēta aprūpe lielākam pacientu apjomam un rindu mazināšana. Vienlaikus, sedzot uzkrātās saistības, RAKUS būs iespēja no ārstniecības iestādes pašu līdzekļiem aktīvi strādāt pie slimnīcā esošās darba organizācijas, motivējošas atalgojuma modeļa izstrādes, RAKUS vadība ieguldīs līdzekļus cilvēkresursu attīstībā, īstenojot personāla vadības mērķi, nodrošinot kvalificētus, profesionālus un motivētus darbiniekus augstas darbības efektivitātes sasniegšanai, kā arī pacientu ārstēšanai nepieciešamo medikamentu, medicīnas preču iegādei.**2)**  PSKUS ir viena no lielākajām daudzprofilu slimnīcām, kas sniedz augsti specializētus, tai skaitā terciārā līmeņa, veselības aprūpes pakalpojumus, kurus nodrošina daudzu medicīnas nozaru ārstniecības personas ar papildu kvalifikāciju jeb sertifikāciju noteiktā metodē. Slimnīcā tiek hospitalizēti daudzi pacienti ar smagām slimībām un komplikācijām, kam terciārā līmeņa palīdzību var sniegt tikai universitātes slimnīcās, to skaitā smagā, un dažkārt pat kritiskā, stāvoklī pārvestie pacienti no citām Latvijas slimnīcām, kurās nav izdevies šo pacientu veselības stāvokli uzlabot. Pacientu skaits, kam nepieciešama terciārā līmeņa aprūpe PSKUS ir vairāk nekā 30%. Šādu pacientu aprūpes izmaksas regulāri pārsniedz valsts tarifus par šo pacientu aprūpi. PSKUS ir daudzprofilu slimnīca, kas sniedz pilna apjoma neatliekamo un plānveida medicīnisko palīdzību. Paredzamu un apmaksā neiekļautu vai pat neparedzamu sadārdzinājumu īpaši terciārā veselības aprūpes līmeņa pacientu ārstēšanai galvenokārt rada sekojoši faktori:1. Pēdējos gados ir vērojama tendence palielināties smagu neatliekamās palīdzības pacientu skaitam. Slimnīcā nonāk pacienti ar komplicētām saslimšanām, kuru veiksmīga izārstēšana agrāk vienkārši nebija iespējama, tādēļ netika pielietotas šodien pieejamas dārgas ārstēšanas metodes, piemēram:- 2017.gada 1.pusgadā, salīdzinot ar iepriekšējo gadu, ir palielinājies pacientu gultas dienu skaits intensīvās terapijas un reanimācijas nodaļās, kas nozīmē to, ka slimnīcā nonāk aizvien smagāki pacienti, kuriem nepieciešama ilgstošāka ārstēšanās, kas rada papildus neparedzētus izdevumus. Pacientu gultu dienu skaits 2016.gadā bija 4 981, 2017.gada l. pusgadā tas ir 2 581. Pie tam reanimācijas gultu dienas vidējās izmaksas ir EUR 407,50, turpretī valstī noteiktais gultu dienu tarifs ir EUR 44,14, kas ir radījis nenosegtus izdevumus 2017.gada l. pusgadā par 937,8 tūkst. EUR, kas līdz gada beigām var divkāršoties;- pieaudzis tādu insulta pacientu skaits, kuru ārstēšanā var tikt un tiek veiksmīgi pielietotas jaunākās medicīniskās tehnoloģijas, medikamenti un medicīnas preces, kā rezultātā ir nozīmīgi uzlabojušies ārstēšanas rezultāti, vienlaicīgi palielinot izmaksas. Insulta pacienta vidējās izmaksas slimnīcā ir EUR 2 665, savukārt valsts par 1 ārstēšanās gadījumu apmaksā EUR 901,74. Tādējādi gadā plānotajam pacientu skaitam 634 jau paredzams kopējais finanšu zaudējums 1 117 906,84 EUR apjomā.2. PSKUS primārais, galvenais uzdevums ir neatliekamās palīdzības sniegšana pacientiem, tāpēc, lai segtu iztrūkstošos ārstēšanas izdevumus, nereti nākas tam novirzīt slimnīcas finanšu līdzekļus, kas bija paredzēti infrastruktūras uzturēšanai un remontdarbiem, lai gan arī infrastruktūrai var būt tieša ietekme ne tikai uz pacientu apmierinātību, bet arī ārstēšanās iznākumu. Ņemot vērā slimnīcas ēku (faktiski visu, izņemot jauno korpusu) fizisko stāvokli, tikai tādēļ, lai nodrošinātu šodienas izpratnē vismaz minimālas sadzīviskās ērtības pacientiem, darbiniekiem, studentiem un arī apmeklētājiem, katru gadu ievērojami līdzekļi tiek paredzēti slimnīcas infrastruktūras uzturēšanai un sakārtošanai. Neskatoties uz to, bieži nākas ieguldīt papildus līdzekļus avārijas situāciju novēršanai. Kā piemēru var minēt 2016.gada vasarā stiprā vēja rezultātā bija bojāts 10., 21., 24. korpusa jumta segums 938 m2 platībā, kura remonta izmaksas sastādīja 55,6 tūkst. EUR. Lai novērstu avārijas inženierkomunikāciju tīklos, 2016.gadā no neparedzētiem līdzekļiem izlietoti 141 tūkst. EUR, tai skaitā - siltumtrašu remontiem - 114,5 tūkst. EUR, kanalizācijas tīklu nomaiņai – 26,5 tūkst. EUR. Tādējādi tikai neparedzētiem pasākumiem infrastruktūras uzturēšanā un remontos kopumā tika iztērēti 196,6 tūkst. EUR. Ņemot vērā inženierkomunikāciju vecumu, papildus budžetā plānotiem infrastruktūras uzlabošanas darbiem, ir apzināti neatliekamie remontdarbi infrastruktūras remontiem 157 tūkst. EUR apmērā - gaismas šahtu atjaunošanai — 24,2 tūkst. EUR, jumtu remontdarbiem – 60.5 tūkst. EUR, siltumtrašu nomaiņai - 72,6 tūkst. EUR.3. PSKUS jau kopš 2008. gada finanšu līdzekļu ierobežojuma dēļ nevar paredzēt pietiekamus līdzekļus ne tikai jaunu medicīnas tehnoloģiju ieviešanai, bet arī pietiekamai ārstniecības procesā absolūti nepieciešamu veco medicīnas iekārtu nomaiņai pret jaunām. Slimnīcā ir liels medicīnas ierīču īpatsvars, kuru paredzamais 10 gadu ekspluatācijas laiks ir beidzies vai tuvojas beigām. Šo medicīnisko iekārtu vecums un lielā noslodze, lai nodrošinātu nepārtrauktu ārstniecības procesu norisi, bieži un neparedzēti rada iekārtu bojājumus un prasa lielu finanšu līdzekļu ieguldījumu. 2017.gada 1.pusgadā izdevumi tikai ārkārtas neparedzētiem medicīnas iekārtu remontiem bija EUR 586 650. Kā piemēru var minēt datortomogrāfa remontu, kas izmaksāja EUR 103 868. Tas tiek lietots no 2004.gada, esošais resurss jau ir iztērēts, lai nodrošinātu pacientu izmeklēšanu datortomogrāfs tiek remontēts līdz jauna iegādei. Staru terapijas kabinetā bija veikts lineārā paātrinātāja paneļa nomaiņa, bez kura nebūtu iespējama pacienta pozicionēšana apstarošanas laika, remonta izmaksas sastādīja 130 tūkst. EUR.Uzkrāto saistību prognoze 2017.gadam ir 5,4 milj. EUR. Minēto faktoru ietekmē, uz 01.08.2017 PSKUS saistības par medicīnisko preču iegādi, kas sedzami no slimnīcas pamatbudžeta sastāda 11,7 milj. EUR, tajā skaitā 3,9 milj. EUR, kam ir iestājies maksājuma termiņš. Kavēto saistību apmēram ir tendence palielināties un uz 01.09.2017 kavētie maksājumi sastāda vairāk nekā 4,0 milj. EUR. Līdz ar to PSKUS 2017.gadā nepieciešams papildus finansējums **5,4 miļj. EUR apmērā,** lai veiktu norēķinus par iepriekšējā periodā sniegtajiem pakalpojumiem un iegādātajām precēm, kā arī nodrošinātu nepārtrauktu terciāro veselības aprūpes pakalpojumu sniegšanu pacientiem un slimnīcu stabilu finanšu situāciju.Lai RAKUS un PSKUS uzlabotu maksātspējas rādītājus, nodrošinātu pozitīvu naudas plūsmu un pietiekošus apgrozāmos līdzekļus, kas nepieciešami sekmīgai operatīvajai darbībai, tad jau 2017.gadā nepieciešams atbalstīt apropriācijas pārdali no Finanšu ministrijas budžeta apakšprogrammas 41.01.00 “Iemaksas Eiropas Kopienas budžetā” uz Veselības ministrijas budžeta apakšprogrammu 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” **16 400 000 *euro* apmērā**, attiecīgi paredzot apropriāciju finansēšanas kategorijā “Akcijas un cita līdzdalība pašu kapitālā”, lai palielinātu pamatkapitālu ar finanšu ieguldījumu šādām klīniskām universitātes slimnīcām:1. valsts sabiedrībai ar ierobežotu atbildību "Paula Stradiņa klīniskā universitātes slimnīca" 5 400 000 *euro*;
2. sabiedrībai ar ierobežotu atbildību "Rīgas Austrumu klīniskā universitātes slimnīca" 11 000 000 *euro*.

Valsts sabiedrības ar ierobežotu atbildību "Paula Stradiņa klīniskā universitātes slimnīca" pamatkapitāls uz 01.09.2017 ir 35 429 203 *euro* un pēc palielināšanas sastādīs 40 829 203 *euro*, savukārt sabiedrības ar ierobežotu atbildību "Rīgas Austrumu klīniskā universitātes slimnīca" pamatkapitāls uz 01.09.2017 ir 15 681 428 *euro* un pēc palielināšanas sastādīs 26 681 428 *euro*.Slimnīcas sniedz gan valsts apmaksātos veselības aprūpes pakalpojumus, gan maksas veselības pakalpojumu pakalpojumus, tomēr ievērojot komercdarbības atbalsta kontroles normas, rīkojuma projekta 1. punktā paredzētā finansējuma piešķiršana tiks īstenota tikai attiecībā uz valsts apmaksāto veselības aprūpes pakalpojumu daļu, slimnīcu noslēgtā līguma ietvaros ar Nacionālo Veselības dienestu atbilstoši Eiropas Komisijas 20.12.2011 lēmuma Nr.2012/21/ES par LESD 106.panta 2.punkta piemērošanu atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (OV L 7, 11.1.2012.) nosacījumiem.**Rīkojuma projekts esošajā redakcijā paredz publiskā finansējuma piešķiršanu tikai valsts apmaksātajiem veselības aprūpes pakalpojumiem, bet ne maksas pakalpojumiem.**Pamatkapitālā ieguldītais finansējums **16 400 000 *euro* apmērā** līdz 2017.gada 31.decembrim tiks izlietots attiecīgajām klīniskām universitātes slimnīcām norēķinu veikšanai par iepriekšējā periodā sniegtajiem pakalpojumiem un iegādātajām precēm, lai nodrošinātu nepārtrauktu terciāro veselības aprūpes pakalpojumu sniegšanu pacientiem un slimnīcu stabilu finanšu situāciju. Vienlaikus Veselības ministrija kontrolēs piešķirtā finansējuma izlietojumu atbilstoši noteiktajam mērķim un termiņam, līdz 2018.gada 15.janvārim pieprasot klīniskajām universitātes slimnīcām atskaites par finansējuma izlietojumu atbilstoši noteiktajam mērķim un informāciju līdz 2018.gada 31.janvārim iesniegs Finanšu ministrijā. |
| 3. | Projekta izstrādē iesaistītās institūcijas | Veselības ministrija, RAKUS un PSKUS.  |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstībuun administratīvo slogu |
| Sabiedrības mērķgrupas, kuras tiesiskais regulējums ietekmē vai varētu ietekmēt | Veselības ministrija, RAKUS,PSKUS un pacienti. |  |
| Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |  |
| Administratīvo izmaksu monetārs novērtējums | Projekts šo jomu neskar. |  |
| Cita informācija | Nav. |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (euro) |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.1.1. Finanšu ministrijas budžeta apakšprogramma 41.01.00 “Iemaksas Eiropas Kopienas budžetā” | 289 800 000 | -16 400 000 | 0 | 0 | 0 |
| 2.1.2. Veselības ministrijas budžeta apakšprogramma 33.17.00 “Neatliekamās medicīniskās palīdzības nodrošināšana stacionārās ārstniecības iestādēs”\* | 165 150 420 | 16 400 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | \* *Veselības ministrijai atbilstoši likumam „Par valsts budžetu 2017.gadam” un ņemot vērā Finanšu ministrijas rīkojumus Nr.160; 301 un 345.*Finanšu ministrijas apakšprogrammā 41.01.00 “Iemaksas Eiropas Kopienas budžetā” ir izveidojusies valsts budžeta līdzekļu ekonomija, ņemot vērā Eiropas Savienības budžeta grozījumu samazinošo ietekmi uz dalībvalstu iemaksām, Padomdevējas komitejas pašu resursu jautājumos (ACOR) sanāksmē apstiprinātās pašu resursu prognozes, kā arī Eiropas Komisijas atjaunoto informāciju par 2017.gada Eiropas Savienības budžeta grozījumu sagaidāmo ietekmi uz dalībvalstu iemaksām. Līdz ar to ir iespējams veikt apropriācijas pārdali uz Veselības ministrijas budžeta programmas 33.00.00 “Veselības aprūpes nodrošināšana” apakšprogrammu 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” 16 400 000 *euro* apmērā.Veselības ministrija lūdz Ministru kabinetu atbalstīt apropriācijas pārdali no Finanšu ministrijas budžeta apakšprogrammas 41.01.00 "Iemaksas Eiropas Kopienas budžetā" uz Veselības ministrijas budžeta apakšprogrammu 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” 16 400 000 *euro* apmērā*.* Lai RAKUS un PSKUS uzlabotu maksātspējas rādītājus, nodrošinātu pozitīvu naudas plūsmu un pietiekošus apgrozāmos līdzekļus, kas nepieciešami sekmīgai operatīvajai darbībai, tad jau 2017.gadā nepieciešams atbalstīt apropriācijas pārdali no Finanšu ministrijas budžeta apakšprogrammas 41.01.00 “Iemaksas Eiropas Kopienas budžetā” uz Veselības ministrijas budžeta apakšprogrammu 33.17.00 “Neatliekamās medicīniskās palīdzības nodrošināšana stacionārās ārstniecības iestādēs” **16 400 000 *euro* apmērā**, attiecīgi paredzot apropriāciju finansēšanas kategorijā “Akcijas un cita līdzdalība pašu kapitālā”, lai palielinātu pamatkapitālu ar finanšu ieguldījumu šādām klīniskām universitātes slimnīcām:* valsts sabiedrībai ar ierobežotu atbildību "Paula Stradiņa klīniskā universitātes slimnīca" 5 400 000 *euro*;
* sabiedrībai ar ierobežotu atbildību "Rīgas Austrumu klīniskā universitātes slimnīca" 11 000 000 *euro*.

**Rīkojuma projekts esošajā redakcijā paredz publiskā finansējuma piešķiršanu tikai valsts apmaksātajiem veselības aprūpes pakalpojumiem, bet ne maksas pakalpojumiem.**Pamatkapitālā ieguldītais finansējums **16 400 000 *euro* apmērā** līdz 2017.gada 31.decembrim tiks izlietots attiecīgajām klīniskām universitātes slimnīcām norēķinu veikšanai par iepriekšējā periodā sniegtajiem pakalpojumiem un iegādātajām precēm, lai nodrošinātu nepārtrauktu terciāro veselības aprūpes pakalpojumu sniegšanu pacientiem un slimnīcu stabilu finanšu situāciju. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministru kabineta rīkojuma projekta izpildi nodrošinās Veselības ministrija, RAKUS un PSKUS. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | RAKUS un PSKUS Ministru kabineta rīkojuma projekta izpildi nodrošinās esošo funkciju ietvaros. |
| 3. | Cita informācija |  Nav |

*Anotācijas IV, V, VI sadaļa – projekts šīs jomas neskar.*

Veselības ministre Anda Čakša

Vīza: Valsts sekretāra p.i. Daina Mūrmane-Umbraško

Vinničenko 67876029

Inga.Vinnicenko@vm.gov.lv